Meld. St. 15

(2013–2014)
Melding til Stortinget

Tilbaketrekning av Meld. St. 44 (2012–2013) Likestilling kommer ikke av seg selv

Tilråding fra Barne-, likestillings- og inkluderingsdepartementet 29. november 2013, godkjent i statsråd samme dag. (Regjeringen Solberg)

Dokumentet på regjeringen.no

1 Bakgrunn

Regjeringen Stoltenberg II fremmet den 21. juni 2013 Meld. St. 44 (2012–2013) Likestilling kommer ikke av seg selv. Meldingen gir en status over likestillingstilstanden i Norge på sentrale levekårsområder. Meldingen bygger bl.a. på NOU 2011: 18 Struktur for likestilling og NOU 2012: 15 Politikk for likestilling.

Den nye regjeringens mål i likestillingspolitikken er at alle skal ha like muligheter og frihet til å treffe egne valg. Departementet ønsker i lys av dette å vurdere ulike tiltak for å fremme likestilling. Regjeringen vil på ulike måter komme tilbake til Stortinget med konkrete forslag. På denne bakgrunn har Regjeringen besluttet å trekke tilbake Meld. St. 44 (2012–2013).

Tilråding

Barne-, likestillings- og inkluderingsdepartementet

tilrår:

Tilråding fra Barne-, likestillings- og inkluderingsdepartementet 29. november 2013 om tilbaketrekning av Meld. St. 44 (2012–2013) Likestilling kommer ikke av seg selv blir sendt til Stortinget.